**Tisztelt Hölgyem / Uram!**

Az 1999. évi CXXI. törvény a gazdasági kamarákról (GKTV) 2000. november 1-jétől önkéntessé tette a kamarai tagságot. Azok a gazdálkodó szervezetek maradtak, illetve válnak a kamara tagjává, akik felvételüket kérik a kamarai tagokról vezetett nyilvántartásba.

A kamarai törvény fontos közfeladatokat szán a köztestületeknek, ezért a kamara a jövőben is hivatásának tekinti a gazdaság fejlődésének és önszerveződésének előmozdítását, az üzleti forgalom tartós biztonságának, a piaci magatartás tisztességének és a gazdasági tevékenységet folytatók együttes érdekei érvényesülésének megteremtetését és megőrzését.

A kamarák további szerepe, hogy a piaci versenyben a vállalkozói környezet javításával, gazdasági elemzésekkel, előrejelzésekkel, javaslatokkal, megbízható, leinformálható üzleti kapcsolatok kiépítésével, jogi-, adózási-, forrásszerzési-, szakképzési- és egyéb tanácsadással hatékonyan segítse tagjait, a gazdasági élet szereplőit.

**A kamarai tagság rangot kell jelentsen. Olyan rangot, amely megfelelően emeli a cég presztízsét a többi vállalkozás és a fogyasztók előtt.**

A tagfelvételi kérelem kitöltésével Ön, illetve vállalkozása felvételét kéri a Csongrád Megyei Kereskedelmi és Iparkamara tagjai sorába. Kamarai tagként vállalja, hogy önkormányzati jogait a kamarai törvény és a kamara Alapszabálya rendelkezéseinek megfelelően gyakorolja, valamint megfizeti a működési hozzájárulást (tagdíjat).

**Joga, hogy tanácskozási és szavazati joggal részt vegyen a kamara tagozatának és osztályának ülésén, részt vegyen a kamarai küldöttek megválasztásában, küldöttnek vagy testületi szerv tagjának válasszák, tisztséget viseljen a kamarában, igénybe vegye a kamara szolgáltatásait.** A GKTV 2 § f) pontja alapján képviseletre jogosult természetes személy, az egyéni vállalkozó, a gazdálkodó szervezet tagja (részvényese), vezető tisztségviselője, illetőleg alkalmazottja, továbbá az egyéni vállalkozó alkalmazottja. Állandó jelleggel meghatalmazott képviselő megbízása visszavonásig érvényes.

A kamarai tagság abban az esetben szűnik meg, ha a gazdasági társaság jogutód nélkül megszűnik, vagy az egyéni vállalkozáshoz való jog megszűnik, illetve ha a gazdálkodó szervezet a naptári év utolsó napjára szóló hatállyal a tagsági viszonyt írásban kilépéssel megszünteti. Szintén megszűnik a kamarai tagság, ha a tagsággal együtt járó kötelezettségek ismételt vagy súlyos megsértése miatt a tagot a kamara tagjai sorából kizárja.

Az adatlap kitöltésekor eldöntheti, hogy melyik tagozatba és azon belül melyik osztályba szeretne kerülni. Az alábbi meghatározások segíthetnek döntésében.

Ipari Tagozat: tagjai általában gépesített termelést végeznek, céljuk a fogyasztók szükségleteinek kielégítés a legkisebb ráfordítással; jellemzően a cégvezető nem vesz részt közvetlenül a termelés folyamatában; ipari tagozathoz tartozhat még az ipari termeléshez kapcsolódó szolgáltatói tevékenység.

Kereskedelmi Tagozat: tagjai kis- és nagykereskedelmi, vendéglátási tevékenységgel, valamint kereskedelmi ügynöki tevékenységgel foglalkoznak.

Szolgáltatói Tagozat: szolgáltatói tevékenységgel foglalkozó vállalkozásoknak „terméke” általában kézzel nem megfogható, fogadójának mégis értéket jelent.

Kézműipari Tagozat: tagjai általában önállóan vagy kevés alkalmazottal végzik tevékenységüket, közvetlenül részt vesznek a munkafolyamatban; a hagyományok, a művészeti értékek megőrzésére, az egyéni igények kielégítésére törekednek.

Bízva sikeres együttműködésünkben,

 Tisztelettel:

 Nemesi Pál s.k.

 a CSMKIK elnöke

**TAGFELVÉTELI KÉRELEM**

 (gazdálkodó szervezet neve)

(Székhelye:

adószáma: ) felvételét kéri a Csongrád Megyei Kereskedelmi és Iparkamarába.

Vállalom a tagsággal együtt járó kötelezettségeket. Tudomásul veszem, hogy tagdíjhátralék esetén vállalkozásom nem jogosult a tagokat megillető szolgáltatási díjkedvezmény igénybe vételére.

Cégünk képviseletére a kamarában (név)

 (beosztás) jogosult.

Kapcsolattartó elérhetőségei:

telefon:

email:

Kérem besorolásomat a(z) ……... osztályba a(z) ………………. TEÁOR/ÖVTJ számú főtevékenység alapján.

A kamarai tagozatok és osztályok (tagozati- és osztály elnökök megjelölésével):

**Ipari tagozat (Dr. Kőkuti Attila, Tornádó International Kft.)**

1. Ipar és ipari szolgáltatás (Kaszás Anikó, SolvElectric Technologies Kft.)

2. Élelmiszeripar és könnyűipar (Fehér Lajos, SZEGEDPACK Kft.)

3. Építőipar (Mura Mészáros Zsolt, Délzsalu Kft.)

4. Közlekedés (Bobkó Attila TaxiHárom Kft.)

**Kereskedelmi tagozat (Palotás Sándor, Déli-Farm Kft.)**

5. Élelmiszer és vegyes nagy- és kiskereskedelem (Bánáti Antal, e.v.)

6. Egyéb kereskedelem (Török György, Elzett-Certa Kft.)

7. Vendéglátás, idegenforgalom, szállodaipar (Nacsa József, Sótartó Kft.)

**Szolgáltatási tagozat**

8. Közüzemek, távközlés, és informatika (Pataki Andrea, Kontaktia Szolgáltató és Tanácsadó Kft.)

9. Ingatlanszakmai, gazdasági- és pénzügyi szolgáltatások (Kirizs Tibor, Értő Kft.)

10. Oktatási, egészségügyi, kommunikációs, kulturális és más szolgáltatások
(Volford László, Step & Vals Consulting Tanácsadó Kft.)

**Kézműipari tagozat (Török László e.v.)**

11. Népi kézműves és iparművész osztály (Szabóné Tóth Hilda, e.v.)

12. Lakossági kézműves és szolgáltató osztály (Tombáczné Szemerédi Zsuzsanna, e.v.)

13. Háttérszolgáltatói és ipari beszállítói osztály (Engi Gábor, E-Press Nyomda Nyomdaipari Szolg. Kft.)

**Tájékoztatjuk, hogy a fenti személyes adatokat Kamaránk az önkéntes tagsághoz kapcsolódó feladatok és a gazdasági kamarákról szóló 1999. évi CXXI. törvényben meghatározott kötelezettségek ellátásához használja fel a www.csmkik.hu honlapon található kamarai tagsághoz kapcsolódó részletes adatvédelmi tájékoztatóban leírtak szerint.**

Hozzájárulok, hogy a fenti általam megadott kapcsolattartási adatokat a kamara üzleti partnerkeresési szolgáltatásai keretében harmadik fél számára átadja: ⬜igen ⬜ nem

..............................., 201…. .....................................................................

 .........................................................................................

 Cégszerű aláírás